Narodna skupština
20170420

Sledeće moje pitanje je Administrativnom odboru, Visokom savetu sudstva i Ministarstvu pravde - šta će preduzeti povodom sudije, odnosno povodom političkog procesa koji vodi sudija Prvog osnovnog suda, Vuk Rabrenović, protiv mene, na osnovu privatne tužbe politički proces? Znači, to je ta diktatura kad manjina vodi politički proces preko svog sudije, protiv pripadnika većine zbog iznetog mišljenja na sednici Narodne skupštine. Da vas podsetim, član 103. Ustava glasi – narodni poslanik ne može biti pozvan na krivičnu i drugu odgovornost za izneto mišljenje, pismeno ili usmeno, prilikom vršenja svoje funkcije. Sudija Prvog osnovnog suda je rekao da on misli, a imam i svedoke, drugačije od onog što piše u Ustavu i povodom toga je poveo politički proces u izbornoj kampanji protiv pripadnika većine. Toliko o diktaturi o kojoj se priča. Ja smatram da se ovde radi o diktaturi manjine nad većinom. Hvala.